Klaipėdos atrankinės šachmatų varžybos
„Bokšto taurė 2015”

**1*.*** **Varžybų vykdymo vieta:**  Balandžio 19 – Gegužės 31 d.; ŠSK „Bokštas“ buveinėje, Klaipėda, Laukininkų g. 28, “Pajūrio“ m-kla.**2. Varžybų reglamentas:** 7 ratai šveicariška sistema. Laiko kontrolė – kiekvienam žaidėjui  90 min. iki partijos pabaigos, pridedant po 30 s už kiekvieną padarytą ėjimą. (Pavėlavus daugiau nei 15 min. arba suskambėjus telefonui - pralaimėjimas)

**3.** **Partijų praleidimas ir atidėjimas**: Dalyvis be pateisinamos priežasties praleidęs partiją – šalinamas iš turnyro (iš anksto įspėję, nebus traukiami į burtus).
**Visiems dalyviams atidedant partiją mokamas 5 Eur mokestis.**
Atidėtas partijas bus galima sužaisti trečiadieniais nuo 18:00 val.
Iš anksto - šeštadieniais nuo 14:00 val. (galimos išimtys)

**4. Dalyvavimo sąlygos:** Dalyvauja iki 60 dalyvių iš anskto užsiregistravę ir sumokėję startinį mokestį. Viršijus šį dalyvių skaičių registracija gali būti sustabdyta.
Startinis mokestis: klubo nariams (neturintiems įsiskolinimų) – 6 Eur;
Ne klubo nariams – 12 Eur; “Nerimtiems” – 24 Eur;

**5.** **Varžybų tvarkaraštis:**
  Balandžio 19 d. registracijos patvirtinimas 9:30-9:50
Atidarymas ir I ratas  - balandžio 19 d. (sekmadienis) 10:00 val.
II ratas – balandžio 25 d. (**šeštadienis**) 14:00 val.
III ratas gegužės.3 (sekmadienis) 10:00 val.
IV ratas – gegužės 10 d. (sekmadienis) 10:00 val.
V ratas – gegužės 17 d. (sekmadienis) 10:00 val.
VI ratas gegužės 23 d. (**šeštadienis**) 14:00 val.
VII ratas - gegužės 31 d. (sekmadienis) 10:00 val.
Varžybų uždarymas vyks 15 min. po paskutinės sužaistos partijos

**6. Nugalėtojų nustatymas:** Laimi dalyvis, surinkęs daugiausia taškų. Taškų lygybės atveju vietos nustatomos pagal papildomus rodiklius:
a) bucholco koeficientas (atmetus blogiausią varžovo rezultatą);
b) bucholco koeficientas;
c) progresas; d) pergalių skaičius; e) pergalių juodaisiais skaičius; f) tarpusavio rezultatas;

**7. Apdovanojimai:**I-III vietų nugalėtojai apdovanojami piniginiais prizais (I-20% surinktų startinių mokesčių; II-15%; III-10 %) diplomais ir medaliais.
I-IV vietos iškovoja galimybę kautis Klaipėdos finale 2016 (
Finalo 2015 prizininkams patekus tarp I-IV vetų - kelialapių skaičius pasislenka V vietai ir t.t.)
Jaunimo apdovanojimai vyksta atskirose amžiaus ( U14, U12, U10, U8) grupėse susirinkus 5 ir daugiau dalyvių toje grupėje. Jaunimo grupių prizininkai apdovanojami medaliais bei diplomais.

**8. Paraiškos:**Būtina išankstinė registracija iki balandžio 18 d. telefonu +370 60016660 arba el. paštu klbokstas@gmail.com – registruojantis nurodyti vardą, pavardę, gimimo metus.**.

9. Patikslinimas dėl  vietų finale:** Jei dalyvis/iai iškovojęs/ę teisę dalyvauti finale  iš „Bokšto taurės 2014”  atsisako dalyvauti – viena/kelios laisva/os vieta/os pereina pusfinalio žaidėjams.

**10. „Nerimtų“ sąrašas. Dalyviai pašalinti/pasitraukę be priežasties iš varžybų įtraukiami į „Nerimtų“ sąrašą. „Nerimti“ moka dvigubus startinius mokesčius. „Nerimti“ sudalyvavę varžybose be nuobaudų – pašalinami iš sąrašo.

11. Organizatoriai pasilieka teisę daryti būtinus keitimus.**